Source: http://www.namu-baznycia.lt/2019/01/
Timestamp: 2020-01-22 05:17:44+00:00

Document:
Namų Bažnyčia: sausio 2019
2019 m. sausio 26 d., šeštadienis
2019 sausio mėn, CWOWI Naujienlaiškis
2019 January CWOWI newsletter
Šis naujienlaiškis bus kupinas naujienų, taigi pirmiausia apie einamuosius reikalus.
Gyvenantiems JAV ir pernai aukojusiems CWOWI, tikimės jūsų paaukojimo ataskaitą atsiųsti paskutinę mėnesio savaitę – dėkojame už aukas! Meldžiuosi už kiekvieną mums paaukojusį, o ir jūs laisvai man rašykite, jeigu jums reikia maldos ar turite kitokių poreikių.
Internetinės konferencijos:
Aš vesiu 2 internetines sesijas, vieną šią savaitę, ir kitą dar po savaitės, aš dalinsiuosi keliais dalykais, kuriuos man perteikė Viešpats apie Kristaus Kūną, skirtus šiems metams. Sesijoje turime vietos tik 100 žmonių, tad pirmieji pasidalins vietas. Tai nieko nekainuoja.
Pirmoji vyks ketvirtadienį, sausio 24, 8-9 pm JAV centriniu laiku, o antroji – 12-1 pm JAV centriniu laiku ketvirtadienį, sausio 31. Vidurdienį, kuomet ši sesija prasidės, Europoje, Afrikoje ir Artimuosiuose Rytuose bus vakaras, ir todėl ji bus patogesnė nei vyksianti 24 dieną. Žinau, kad šis laikas yra nepatogus mūsų draugams iš Azijos, Australijos, Naujosios Zelandijos bei Ramiojo vandenyno salų, ir mes surengsime susitikimą jums patogesniu laiku kitą mėnesį – atsiprašome :) Šie abu susitikimai bus ta pačia tema, tad jums reikia užsirašyti tik į vieną iš jų. Informacija pasirodys taip pat ir Savaitės Minčių antraštėse pradedant nuo šios savaitės, tai gi jeigu gaunate mano Savaitės Mintis, tenai rasite tas pačias nuorodas. Vietų skaičius ribotas, o čia nuorodos, norintiems užsiregistruoti:
Ketvirtadienį, 19/01/24, 8-9 Centriniu laiku: šiam susitikimui turite užsirašyti iš anksto: https://zoom.us/meeting/register/d71b2bc4e4677653d746f627e8486654
Kai užsiregistruosite, gausite patvirtinantį el. laišką su informacija, kaip įsijungti į susitikimą.
Ketvirtadienį, 19/01/31, 12:00 PM (vidurdienį) Centriniu laiku: Jūs šiam susitikimui turite užsiregistruoti: https://zoom.us/meeting/register/0d43ed8bc92e0cd9d746f627e8486654
Po registracijos, gausite patvirtinantį el. laišką su informacija, kaip įsijungti į susitikimą.
Internetiniai susitikimai vyks reguliariai, tai gi norėčiau, kad žinotumėt, jog šie 2 nėra vieninteliai metuose. Mes tikimės pasiūlyti kiekvieną mėnesį bent 1 ar 2, nors tvarkaraštis keisis, priklausomai nuo mano kelionių.
Kelionė į Suomiją kovo mėnesį:
Kovo 14-20 vėl būsiu nuostabioje Suomijoje, lankysiu žmones ir namų surinkimus Helsinkyje, Lahti, Turku, bei pateiksiu 4 dalių mokymą per Helsinko TV7. Helsinkyje mes turime daug draugų, jūs esate mano širdyje, tai gi laukia jaudinantis susitikimas, taip pat bus smagu susitikti su naujais draugais!
Susisiekite su Kęstu ir Salla cwowifinland@gmail.com
Rugpjūčio 15-18, Ženevos ežeras, Viskonsinas, kuris yra maždaug valanda kelio į vakarus nuo Čikagos. Tai bus kaip konferencija, panašiai kaip Tulsoje praeitą spalį, kuomet susitelksime į draugystę, šlovinimą, mokymą, priklausomai nuo to, ko norės Viešpats, leisdami Jam judėti mūsų tarpe.
Kitą mėnesį jau turėsime nuorodą, kurią nuspaudus bus galima užsirašyti, ir kur bus viskas paskelbta apie kainas, vietą ir pan. Tai tik „užuomina“, kad galėtumėt pasižymėti savo kalendoriuje. Vietų skaičius ribotas ir jos greitai užsipildys. Mes užsakome nedaug vietų ,kad turėtume galimybę pabendrauti, ir kad Dvasi a galėtų gausiai veikti mūsų tarpe.
Spalio 11-13 Mančesteris, Naujasis Hempšyras. Šioje Naujosios Anglijos konferencijoje susitinkame kas antri metai, ir visada tai būna palaiminimas. Naujosios Anglijos lapai bus pačiame gražume, tai gi mūsų laukia nuostabus metų laikas. Tuomet bus Kolumbo Dienos savaitgalis, nedelskite užsisakyti motelio kambarius. Štai kodėl skelbiame tai dabar. Daugiau detalių kitą mėnesį.
Konferencija Olandijoje:
Mūsų kasmetinė Olandijos konferencija vyks šių metų gegužės 30 - Birželio 2 dienomis Emauso Namuose – Helvoirt poilsio/konferencijų centre, kaip darome ne vienus metus iš eilės. Kiek prisimenu, mūsų buvo apie 15 skirtingų tautybių, ir draugystė bei Šventosios Dvasios judėjimas buvo nuostabūs. Visada tai būna nuostabus laikas su Viešpačiu. Susisiekite su Wil ir Ank
cwowi@solcon.nl dėl kainų ir informacijos.
Šiek tiek apie šias konferencijas:
Bendra informacija: Šios konferencijos visų pirma organizuojamos tiems, kurie yra CWOWI namų surinkimų dalis, bei norintiems pradėti namų surinkimą arba būti CWOWI namų surinkimų dalimi, tam kad susisiektumėte su kitais tame pačiame dvasiniame puslapyje. Mokymai, laikas, skirtas klausimams atsakymams, darbas grupelėse vyks apie namų surinkimą, todėl jeigu jūs nesidomite namų surinkimais, šios konferencijos jums netiks. Aš verčiau siūlyčiau mūsų internetinius susitikimus, kur pateikiamas bendresnis mokymas, arba peržiūrėti YouTube kanale arba Facebook‘e esančius gausius vaizdo įrašus.
Mintys, skirtos šiai dienai
Mato 6: 24-34 Jėzus nustatė pagrindinį principą, kuris ypatingai svarbus mūsų dienomis. Savo mokyme Jis padrąsino mus būti susitelkusius į Jį ir Tėvo karalystę , kaip pamatinį svarbiausią dalyką. Jis sakė stebėti, kaip Tėvas aprengia laukų gėles ir pamaitina dangaus paukščius, o 32 eilutėje – suvokti, kad šių dalykų (maisto ir drabužių – t.y. pagrindinių poreikių) ieško ir prašo pagonys.
Pastebėjus, kad Jėzus pamini pagonis, jūsų ausys turėtų suklusti. Pagonys nepriklauso Izraelio sandorai. Jie neturi Dievo pasaulyje, jie neišgelbėti, ir turi rūpintis ir nerimauti dėl pagrindinių poreikių, tokių kaip maistas ir drabužis. Jėzus sako, kad pagonys, sandorai nepriklausantys žmonės, ieško tų dalykų.
TAČIAU Jis pasakė: „Neklausinėkite ‚Ką valgysime?‘ arba ‚Ką gersime?‘, arba ‚Kuo vilkėsime?‘, jūsų dangiškasis Tėvas juk žino, kad viso to jums reikia.“ Kitaip tariant, jeigu Tėvas pasirūpina gėlėmis ir paukščiais, tai nejaugi nepasirūpins jumis, BE TO jūs juk nesate pagonys, nepriklausantys sandorai – tai gi dėl aprūpinimo žvelkite į Tėvą.
Labai dažnas atvejis, kai veikia: „tegul bus tau pagal tavo tikėjimą‘, nes pastebėjau (būdamas situacijose, kai ir pats panašiai klausdavau), kad jeigu paklūstu Jėzui ir disciplinuoju savo mintis, kreipdamas jas į Jį, į Jo karalystę ir teisumą, sau primindamas, kad Kristus yra manyje, o aš esu sandoroje su Juo – tuomet ateina ramybė ir aprūpinimas.
TAČIAU, kai aš jaudindavausi ir rūpindavausi, kaip kokia šiame pasaulyje be Dievo pasimetusi siela, aprūpinimas neateidavo. Aš anksti išmokau, kad esu Karaliaus vaikas, ir ne pagonis pasaulyje be Dievo, tai gi aš išmokau nukreipti savo žvilgsnį, imdavau laukti aprūpinimo ir ‚išeities‘, ir ji visada pasirodydavo.
Atminkite – jūs esate sandoroje su savo Tėvu, esate Karaliaus vaikas – Jėzus sakė, kad mes „nemąstytume“ apie tai, kuo vilkėsime, ką valgysime ar gersime – mes neturime mąstyti tokių minčių, bet turime nukreipti šias mintis į Jį, drąsinti save Jame, ir tada Jo aprūpinimas ateis.
Bendrosios naujienos:
Dabar toks metų laikas, kai daug pinigų išleidžiame lėktuvų bilietams, moteliams, mašinų nuomai, konferencijų rezervacijai ir pan. Nors kažkiek šių išlaidų padengs paaukojimai arba surinkti mokesčiai už konferencijas, dauguma kelionių yra skirtos žmonėms, kurie yra naujokai namų surinkime, turi ribotas galimybes arba nepripratę prie aukojimų ir paramos. Tai viena iš priežasčių, kodėl jūsų pagalba yra TOKIA branginama, jos iš tiesų padeda mane siųsti pas tuos, kurie dar negali padėti, tačiau žūtbūtinai norintiems mokytis iš Viešpaties.
Dabar mūsų didžiausias sunkumas yra srautas žmonių, klausiančių kaip jų namų surinkimą (naują arba jau egzistuojantį) susieti su CWOWI. Mums reikia išminties, kaip išspręsti administracinio pobūdžio dalykus, tad aš esu jums dėkingas.
Kas liečia Barbarą, Krisą ir mane - mes laikomės pakankamai gerai – patyrėme kelis išbandymus, bet einame pirmyn, žengdami žingsnį po žingsnio – Kristaus kūnui tai nuostabios dienos. Žmonės išlieka amžinai, investuokime į žmones.
Bendraukite su žmonėmis, esančiais tame pačiame dvasiniame puslapyje.
Laiminu ir tikiuosi susitikti su kai kuriais iš jūsų internetinėje erdvėje, konferencijoje arba seminare!
Dėkojame už jūsų dosnų palaikymą ir maldas!
Pranešimą parašė Namų Bažnyčia ties 18:38 Komentarų nėra:
Dalykai, kurių Dievas padaryti negali 1d.
John Fenn "Weekly Thoughts" Things God Cannot Do #1 2019-01-25
„Ar gali Dievas sukuri tokį kamuolį, kurio net pats negalėtų pakelti?“,- paklausė mano 8-metis draugas Pam. ( aš nežinojau atsakymo) Tai buvo mano pirmas pokalbis apie Dievą su žmogumi, kuris nebuvo iš mūsų šeimos, kurį aš galiu prisiminti. Ji taip pat klausinėjo: „kas atsiradau pirma, kiaušinis, ar višta“ , ir panašių dalykų. Mes negalėjome tada atsakyti į tuos klausimus, bet Pam ir aš esame draugais ir šiandien, ir ji pažįsta Viešpatį.
Vėliau aš išmokau iš Heb11:3, kad dvasiniai žodžiai sukūrė fizinį pasaulį, žemesnį kūrinijos lygį. Tai reiškia, kad bet koks kamuolys, kurį Tėvas sukūrė fiziniame pasaulyje bus žemesniame lygyje nei dvasinis pasaulis, taigi bus pavaldus jam, ir tai atsakymas į klausimą, ar gali Dievas pakelti tą kamuolį, atsakymas-taip. O sekantis klausimas pagal Pr1:11-12, 21-22 - višta atsirado pirma. Bet tada mūsų smalsiems 8-mečių protams, tai buvo rimti klausimai, kuriuos svarstėme laukdami mokyklinio autobuso.
Daugelis nesąmoningai atsineša savo vaikiškus įsitikinimus, tokius kaip anksčiau minėti į savo suaugusio žmogaus, kuris vaikščioja su Dievu, gyvenimą. Vienas iš tų neteisingų dalykų gali būti pataisytas, jei mes bandysime atsakyti į Pam klausimą; ar Dievas viską gali?
Šiandien mes galime greitai pasakyti: „Jis negali meluoti‘, arba „Jis negali sulaužyti Savo Žodžio“, bet jeigu, mes neatsakėme į savo vaikystės klausimus ir klaidas, tai pereina į modernias formules, į tai, kaip mes galvojame apie „tikėjimą“, ir kaip mes suprantame Visagalį Dievą.
Čia toks atvejis
Žmonių grupėje meldėmės už moterį dėl jos verslo, kuriame, kaip ji sakė, kai kurie žmonės nesąžiningai elgėsi. Jų elgesys trukdė nutraukti kontraktą, o tai jai būtų didelis finansinis palaiminimas. Šalia stovinti moteris melsdamasi ėmė garsiai šaukti, ji kreipėsi į Viešpatį, po to į velnią ir vėl iš naujo sujauktoje maldoje tai sudrausdama, tai įsakydama, tai kažką skelbdama arba maldaudama. Ji prašė Tėvą nubausti nesąžiningus žmones ligomis, susargdinti juos ir laikyti tokius tol, kol jie pasikeis, meldėsi, kad su jais nutiktų nelaimė, ir tęstųsi tol, kol jie atgailaus ir darys tai, kas teisinga, ir dar įsakinėjo angelams nutrenkti velnią į Didžiojo Kanjono dugną ( aš iš karto vos tvardydamas juoką, ėmiau gailėtis Kolorado upės, kuri teka Kanjono slėniu.)
Moteris tikėjo, kad Dievas gali ir padarys bet ką dėl savo vaikų, tikriausiai ji šią idėją nešiojosi nuo vaikystės. Tai pavirto tikėjimo formulėmis, ir pasireiškė jos kaip tikinčios gyvenime, ji pažinojo Viešpatį, bet buvo surišta formulėmis daugiau nei teisingu Jo pažinimu.
Kai kažkas sako apie jums gerai pažįstamą asmenį, kad jis kažką padarė, jūs atsakote: “ tai nepanašu į jį“, taigi, kai pakankamai gerai pažįstate Tėvą ir Viešpatį, jūs taip pat galite pasakyti: “tai nepanašu į Jį‘.
Be to jūs turite Tiesos Dvasią savo viduje, „kuri patikrina faktus“, ir jei jūs stengiatės būti jautriu ir mokotės nedelsiant įvertinti tai, ką matote, girdite ir jaučiate savo dvasioje, jūs išlaikysite pusiausvyrą ir pasiliksite tiesoje.
Minėtai moteriai trūko tikros jėgos gyvenime, todėl, kad ji tikėjo neteisinga teologija, ir Ji nepakankami gerai Jį Jį pažino, kad suprastų, ką Jis gali, ir ko negali padaryti.
Tiesos Dvasia-Dievo limitai
Jn16:13 Jėzus pavadino Šventąją Dvasią Tiesos Dvasia. Jis pasakė, kad Ji įves mus į visą tiesą. Tai pirmasis Šv. Dvasios apribojimas. Ji yra Tiesa, taigi negali nieko kito atstovauti, tik tiesą. Graikiškas žodis reiškiantis tiesą čia „alethea“ ir reiškia „ tai, kas negali būti paslėpta“. Jėzus pasakė tą patį dalyką apie Save Jn14:7:
„Aš esu kelias, tas, kuris „negali būti paslėptas“, ir gyvenimas: niekas neateina pas Tėvą kitaip, tik per Mane.“
-Tiesa nešališka
Tiesa tik konstatuoja faktus visai neteisdama, be emocijų, be atsiprašymo. Tai - tik „tai, kas negali būti paslėpta.“ Pavyzdys gali būti randamas Jozuės5:13-14:
„13 Jozuė, būdamas prie Jericho, pamatė prieš save stovintį vyrą, kuris rankoje laikė nuogą kardą. Jozuė priėjo ir jo paklausė: „Ar tu iš mūsų, ar iš mūsų priešų?“
14 Jis atsakė: „Ne! Aš atėjau kaip Viešpaties ( Jahvės)pulkų vadas“. Jozuė puolė veidu ant žemės, jį pagarbino ir paklausė: „Ką mano viešpats(hebr.Adonai) turi pasakyti savo tarnui?“
15 Viešpaties pulkų vadas tarė Jozuei: „Nusiauk kurpes, nes vieta, kurioje stovi, yra šventa“. Jozuė taip ir padarė.
Daugelis spėliojo dėl šitų eilučių, ir kai kurie mąstė klaidingai, kad Jozuei pasirodė angelas, bet tai netiesa, jam pasirodė Viešpats. Angelai nepriima garbinimo. Ir vienintelis pavyzdys, kurio atveju žmogui buvo liepta nusiauti batus kalbant su dangiška būtybe, kai jis buvo Dievo Artume, tai Mozė prie degančio krūmo. Iš3:5.
Priežastis, dėl kurios žmogus turėjo nusiauti batus Senajame Testamente Dievo Artume, tokia, kad batai žmogaus darbo vaisius, ir mes niekaip negalime ateiti pas Dievą dėl savo nuopelnų, dėl to, kad kažką patys dėl to padarėme. Jis sukūrė žemę ir Jis sukūrė mūsų kūnus, ir negali būti nieko, ką padarė žmogus tarp Jo ir žmogaus, kai mes ateiname pas Dievą. Pas Dievą galime ateiti tik Jo nustatytu būdu ir dėl Jo malonės. Šiandien Kristus gyvena mumyse, todėl dėl šios priežasties, mes galime ateiti pas Jį, taigi nėra reikalavimo nusiauti batus.
Dėl tos pačios priežasties jiems buvo pasakyta pastatyti altorių skirta aukojimui Viešpačiui, ir jie negalėjo nušlifuoti ar apdoroti akmenų (Iš201:25), bet turėjo panaudoti tokius, kokius rado-tokius, kokiais Dievas juos padarė. Negali būti jokių aukų Dievui padarytų mūsų pačių jėgomis. Mes ateiname pas Jį dėl malonės ir nieko negalime pridurti prie to mūsų pastangomis ir darbais.
Tiesa tokia: ateiname pas Jį tokie kokie esame, o visa kaita tik , taip sakant „prielipai“. Tai skaidrumas, nuogumas prieš Jį. Jis žino mūsų mintis prieš mums dar pagalvojant, ir kai mes meldžiamės mes bendraujam esu Juo. Jis -Tiesa ir nieko daugiau, ir ta Tiesa yra gyvenimas, bet tai reikalauja iš mūsų sąžiningumo ir skaidrumo, kurie nedažnai randami žmogaus širdyje. Bandyti atverti Jam mūsų mintis, kurios nėra meilė, nėra tyros būtų baugu, jei nežinotume, kad Jis mus myli ir nori būti su mumis amžinai.
Jis yra Tiesa, Jis negali peržengti Tiesos. Jis negali paslėpti tiesos ar iškreipti savo naudai. Tiesa yra čia. Problema kaip mes atsakome į tiesą.
Turėti, ar būti Tiesa be To, Kuris yra meilė, blogai baigtųsi mums visiems.. Bet tiesa mylinčios geranoriškos būtybės rankose, yra malonė.
Bet kodėl Viešpats atsakė “ne“ arba: „nei už juos, nei už jus “ į klausimą: „ar tu esi už mus, ar už juos?“
Tai kitam kartui, iki tada, laiminu,
Jojn Fenn
Pranešimą parašė Namų Bažnyčia ties 15:53 Komentarų nėra:
Jėzus yra pirmas atgimęs iš mirties 2d. 2019 sausio 18d
John Fenn "Weekly Thoughts' Jesus is God's Firstborn from the Dead 2019 01 18
Paskutines 2 savaitės aš dalinausi Dievo Planu A, B, ir C, rašydamas apie Jo pirmagimį Izraelį, o šiandien pratęsdamas tai- Jėzus Tėvo pirmagimis.
Kai mes matome frazę „pirmagimis“ kalbant apie Jėzų NT, po to iš karto eina žodžiai, arba turima omenyje „iš mirties“.
Kol1:18 pasakyta apie tai tokiu būdu:“ Ir Jis yra kūno – surinkimo(bažnyčios) galva. Jis – pradžia, pirmagimis iš mirusiųjų, kad visame kame turėtų pirmenybę. „
Jis pirmas prikeltas iš mirties, pirmas iš milijonų iš mūsų, kurie vieną dieną bus prikelti iš mirties pašlovintais kūnais, taip kaip ir Jis.
Ką reiškia pirmagimis iš mirties?
Kai Jėzus paliko dangų, kad būtų pradėtas Marijos įsčiose, kaip Žmogaus Sūnus, tai pakeitė ne tik Jo santykius su Tėvu, bet įvyko pasikeitimai ir Jo viduje. Kai Fil 2:7-8 sako „...7 bet apiplėšė save ir esybe tapo tarnu ir panašus į žmones.
8 Ir išore tapęs kaip žmogus, Jis nusižemino, tapdamas paklusnus iki mirties, iki kryžiaus mirties. ir buvo padarytas pagal Jo panašumą“ tai rodo, kad Jis buvo amžiams pakeista. Jis vis dar žmogus. (Žmogus)
Kai Jis prisikėlė, Jis buvo prikeltas kaip žmogus žmogaus kūne. Jis turi pašlovintą kūną, kaip Paulius sako * padarytą iš dangiškos medžiagos. Rom6:4 sako, kad Jis buvo prikeltas iš mirties Tėvo Šlove. Ryški Tėvo šlovės šviesa įkvėpė gyvybę į Jo mirusias žemiško kūno ląsteles ir pakeitė jas dangiška medžiaga.* 1Kor15:39-50
Ar galite įsivaizduoti pasikeitimą tarp Tėvo ir Sūnaus, kai Jėzus pakilo į dangų kaip žmogus, pirmas žmogus atgimdytas iš mirties? Mums pasakyta Jok1:13, kad Dievas Tėvas nėra gundomas, bandomas, ir gundomas blogiu, ir Jis pats negundo nebando...žmonių blogiu. Kodėl Jis nebandomas, ir negundomas Šėtono? Todėl, kad Jis neturi žmogaus kūno.
Tačiau Jėzus turi žmogaus kūną. Tėvas nežino, ką reiškia būti pavargusiam, prakaituoti, naudotis tualetu, būti apribotam būti vienu metu vienoje vietoje. Jėzus žino visus šituos dalykus, patyrė juos asmeniškai. Jis pirmas atgimdytas iš mirties, žmogus(Žmogus), ir pirmas iš milijonų, kurie gimė iš mirties panašiu būdu.
Mes esame tie “daugelis brolių“
Rom 8:29 vadina Jėzų pirmu atgimdytu iš mirties:“ 9 O kuriuos Jis iš anksto numatė, tuos iš anksto ir paskyrė tapti panašius į Jo Sūnaus atvaizdą, kad šis būtų pirmagimis tarp daugelio brolių.“ Mes esame tie „daugelis brolių“.
Atkreipkite dėmesį:“ Numatęs prieš laikų pradžią, kas Jį pasirinks, o kas ne, nepažeidė laisvos valios. Ir mes taip darome; jei žinome situaciją, kuri laukia ateityje, mes vykdome pasiruošimą remdamiesi tuo. Taip elgiasi ir Tėvas. Link tų, kuriuos Jis žino iš anksto prieš laikus, kad jie bus išgelbėti, jei tik gaus galimybę, leidžia Jam judėti ta kryptimi ir suteikti išgelbėjimą.
NT užrašytojai buvo tokie tikri, kad Jėzus buvo pirmagimis iš mirties, kad mes skaitome tai Heb12:23:“
23 ir šventiško susirinkimo, prie danguje įrašytųjų pirmagimių bažnyčios, prie visų Teisėjo Dievo, prie ištobulintų teisiųjų dvasių).“
Beveik sinonimiškas žodis yra „pirmieji vaisiai“, kuris apibūdina pirmuosius paaukojimus Viešpačiui, pirmuosius ir geriausius vaisius, kurie skirti Dievui. Viešpats yra pirmagimis, pirmagimis iš mirties: „20 Bet dabar Kristus yra prikeltas iš numirusių – pirmasis iš užmigusiųjų(numirusių).“ 1Kor15:20
„ tačiau kiekvienas pagal savo eilę: Kristus – pirmasis, vėliau – priklausantys Kristui Jo atėjimo metu.“eil.23
„ Savo valia Jis pagimdė mus tiesos žodžiu, kad būtume tarsi Jo kūrinių pirmieji vaisiai“ Jb1:18
Rom8:23:“ 23 Ir ne tik ji, bet ir mes patys, turintys pirmuosius Dvasios vaisius, – ir mes dejuojame, kantriai laukdami įsūnijimo, mūsų kūno atpirkimo.“
Jėzus yra pirmagimis iš mirties, ir mes esame pirmieji Jo kūrinijos vaisiai. Pirmieji vaisiai buvo aukojami Viešpačiui, taigi tikimasi, kad mes gyvensime aukodami save kaip auką Dievui, o tai, kaip sako Paulius Rom 12:1-3, yra sąmoningas mūsų tarnavimas. Dabar jūs žinote kodėl. Nuostabi Malonė, nes mes esame Jame, ir Jis mumyse. Kokia šlovinga laukia ateitis!
Pranešimą parašė Namų Bažnyčia ties 12:34 Komentarų nėra:
2019 m. sausio 13 d., sekmadienis
2018 Lapkričio mėn. CWOWI Naujienlaiškis
Be jokios abejonės nuo tada, kai rašiau jums paskutinį naujienlaiškį, man asmeniškai šis mėnuo buvo labai užimtas ... CWOWI, ir pranašiškai.
Asmeniniame lygmenyje
Paskutinės trys mūsų gyvenimo savaitės buvo kupinos rūpesčių, susijusių su Kriso trauma. Slaugas įstūmė jo vežimėlį į autobusą, neužsegęs saugos diržo. Autobusui sustojus, Krisas išskrido. Tai atsitiko prieš mėnesį laiko, šeštadienį. Ir netgi tokiu atveju, atsitikus šiam nelaimingam įvykiui, jie turėjo nedelsdami mums paskambinti, tačiau nepaskambino. Mes nieko nežinojome iki kito ketvirtadienio, kai jie paskambino, kad pasakytų, jog jis pabuvojo ligoninėje, kadangi jo dešinė koja buvo ištinusi tris kart labiau, nei kita, o mėlynė ėjo nuo klubo iki kulkšnies – tik tuomet mes apie tai sužinojome.
Prie šios istorijos galima pridėti dar ir tai, kad jis neturėjo dalyvauti Helovyno vakarėlyje, kur jie jį nusivežė – slaugas man pačiam sakė, kad jis ten neis, tačiau pasielgė priešingai. Mes aiškiai pasakėme, kad jis nedalyvaus. Slaugas žinojo, kad sagtis sugedusi, - melas, priedanga – siaubingi užkulisiniai veiksmai.
Be to ant jo kairės kojos buvo mėlynių, jis skundėsi nugaros skausmais, turėjo mėlynę ant peties, ir taip toliau. Du kartus buvo peršviestas, atlikti tyrimai, dešinės kojos tyrimas ultragarsu, o vėliau kompiuterinės tomografijos dėka mes sužinojome, kad jam buvo lūžęs 4-as juosmens slankstelis. Jis turėtų pats sugyti. Aš dalyvavau daugumoje jam atliekamų tyrimų, tad jis džiaugėsi, kad su juo yra tėtis – buvo labai pakilios nuotaikos.
Jo koja vis dar šiek tiek patinusi ir mes galvojame, ar tik nebus pažeistos sausgyslės ar raumenys, kadangi jį sužeidęs ant autobuso grindų buvęs metalinis įtvirtinimas atsidūrė kaip tik virš jo dešinio kelio girnelės. Mes esame užsirašę pas gydytoją šiandien, ir dar po kelių savaičių – likite su mumis, dėkoju už maldas dėl Kriso išgijimo.
Tame tarpe buvo kelionės į Montaną ir Dalasą, daugybė kitų tarnavimo reikalų – mes su Barbara abu esame pavargę ir džiaugsimės jūsų maldomis. Padėkos dienos savaitę Krisas bus namuose, o kadangi jis sėdi vežimėlyje ir protiškai yra maždaug 4 metų amžiaus, tai reiškia, kad jis reikalauja daug laiko ir dėmesio. Tikrai,- tai didelis darbas. Dar kartą dėkoju už jūsų maldas. Sekmadienį po Padėkos dienos savaitgalio mes pailsėsime!
CWOWI tinklas
Yra daugybė žmonių, kurie ieško namų surinkimų savo regione, jie mus tiesiog užgriūna nuolatinėmis užklausomis. Kitais metais mes ruošime vaizdo konferencijas, vebinarus (internetinius seminarus) ir panašiai, kad išliktumėm ryšyje su tais, kurie norėtų užsiprenumeruoti ir prie mūsų prisijungti. Sausio mėnesį kai kas jau bus paruošta. Dievas stipriai veikia Artimuosiuose Rytuose, tačiau čia aš negaliu apie tai dalintis.
Galite prisiminti, kaip praeitais metais dalinausi apie JAV prezidento rinkimus, kaip jaučiau ramybę dėl pirmų 2 metų, tačiau po to – Dvasioje „mirtina“ tyla – jokios gyvybės, jokio džiaugsmo. Tuščia.
Kadangi naujajame kongrese daugumą sudaro demokratai, tai galėtų paaiškinti tą „mirtinos“ tylos jausmą Dvasioje, tad panašu, kad Rūmai vilkins viską, ką Prezidentas benorėtų padaryti, ir pasinaudos laiku, kaip ginklu, puolime prieš jį. Taip sakant, Prezidento dovana yra derybos, todėl yra galimybė surasti bent jau kompromisą. Prisimenu, ką Tėvas man pasakė 2004, kai Prezidento rinkimuose vyko Bušo/Kerio kova. Tada Dvasioje jaučiau kitokius jausmus, ir tai pastebėjau. Paklausiau Tėvo, kas tai, ir Jis man pasakė: „Tai socializmo dvasia. Ji gali būti atidėta, tačiau nebus sustabdyta.“
Aplinkui mus vykstant moraliniam žlugimui, kairiesiems tampant vis karingesniems, JAV atrodo balansuoja ant ribos – reikia melstis!
Jūs galite taip pat prisiminti, kad prieš kelis mėnesius dalinausi apie tai, kaip Viešpaties aplankyme pavasarį Jis sakė stebėti, kada Merkel paliks postą, kadangi tai Europoje sukels pokyčių laviną – ir melstis. Praeitą mėnesį buvo pranešta, kad ji nesieks būti perrinkta 2021, taip pat nesieks būti perrinkta, kaip partijos lyderė gruodžio mėnesį. Melskitės už Vokietiją ir Europą!
Susitelkite į santykius, atskirkite mokinius
Paulius niekada „nesteigė“ namų bažnyčių – jis vystė santykius, sutelktus į Jėzaus Viešpatystę ir tikinčiųjų troškimą mokytis ir augti, bei taikyti iš Viešpaties gautus dalykus savo gyvenime.
Filipuose Paulius su grupe nuėjo į tokią vietą, kur meldėsi moterys žydės, prie upės už miesto. Iš šių moterų tik viena, Lidija, tapo tikinčiąja Apd 16:14. Kai tik ji įtikėjo Viešpačiu, dėmesys buvo sutelktas į ją, o ji sutelkė savo dėmesį į juos ir Viešpatį. Prisiminkite, kad moterys, kurias ji paliko prie upės, tikėjo Izraelio Dievą – tačiau jos nepatikėjo Viešpačiu Jėzumi.
Tas pat tinka ir vėliau: Paulius nuvyko į Tesaloniką ir Apd 17:4 sakoma, kad kai kurie įtikėjo, ir prisidėjo prie Pauliaus ir Silo. Vėliau, tame pačiame skyriuje jis vyksta į Atėnus, ir skyriaus pabaigoje sakoma, kad kai kurie įtikėjo ir prisidėjo prie Pauliaus. Apd prasideda pasakojimu apie Paulių Korinte, kur 7-8 eilutėse jis atskiria naujus tikinčiuosius ir jie susitinka netoliese esančiuose namuose.
Ir šiandien mes tai turime- yra tikintieji ir yra mokiniai. Mokinys yra tas, kuris mokosi, kuris pritaiko tai, ką išmoko gyvenime. Tikintysis protu sutinka, tačiau nėra taip suinteresuotas tai įgyvendinti ir gyventi Viešpačiui.
Mes užaugome surinkimo (bažnyčios) kultūroje, kurioje tikima, kad mokiniais tampama pateptuose susirinkimuose, tačiau Biblija moko, kad mokinystės procesas vyksta per dvasinius tėvus ir motinas. Kalba eina apie santykius, svarbu ar tikintysis nori susitikti ir pažinti kitus esančius tame pačiame „dvasiniame puslapyje“, ir dėl to sutelkti savo gyvenimą į Viešpatį ir gyventi dėl Jo.
Šie žmonės ieško kitų, kurie gali jiems parodyti, kaip pritaikyti jų vaikščiojimą su Dievu prie jų gyvenimo. Vakaruose žodį „mokyti“ mes suprantame akademiškai, mokyti protinių konsepcijų ir principų. Tačiau hebrajiškai žodis mokyti yra „lamad“ ir tai atitinka graikų kalbos žodį, verčiamą “mokinys“, Naujajame Testamente – „manthano“. Abu žodžiai reiškia mokyti, tai parodant ir darant pačiam. Tai apima ir protinę konsepciją, bet taip ir tiesioginį to principo taikymą gyvenime. Mokinys yra Žodžio vykdytojas.
Jeigu skaitytumėm Pauliaus laiškus, rašytus korintiečiams, tesalonikiečiams, efeziečiams, filipiečiams, pamatytumėm, jog šie žmonės toli gražu nebuvo tobuli – jie darė didelių nuodėmių. Tačiau jie judėjo pirmyn, žingsnis po žingsnio, stengdamiesi mokytis ir augti Kristuje.
Mes neprivalome būti tobulais; tačiau privalome augti.
Mes esame labai dėkingi tiems, kurie meldžiasi už mus, ir kurie aukoja CWOWI. Mes esame normalūs žmonės, ir kokius mus matote, tokie mes ir esame, cha. Mes meldžiame Tėvą visko geriausio jums, ir kad Jis stiprintų jus Savo Dvasia vidiniame žmoguje, kad jūs pažintumėt meilę, kuri pranoksta vien tik protinį pažinimą– kad pažintumėt Jo meilę savo širdyje!
Mes branginame jūsų maldas. CWOWI greitai auga ir ateinančiais mėnesiais mes pasidalinsime keliais jaudinančiais dalykais – mes labai dėkingi, kad jūs rūpinatės mumis!
Laiminame su meile,
Pranešimą parašė Namų Bažnyčia ties 16:53 Komentarų nėra:
Dievo planai A, B ir C mums 2d.
John Fenn „Weekly Thoughts“ God's Plans A, B, and C for Us #2
2019 sausio 11d.
Praeitą savaitę mes matėme , kaip Izraelis buvo Dievo pirmagimis sūnus: kiekvienas vyras, moteris ir vaikas Jam buvo pirmagimis.
Iš19:6 skaitome: „O jūs būsite kunigų karalystė, šventa tauta.“
Planas A buvo visai tautai būti kunigų tauta. Jie netgi pakartojo: „Viskas, ką Viešpats mums pasakė, mes padarysime.“ Kiek iš mūsų panašiai pasižadėjo, kai suvokė planą A savo gyvenimui?
Bet bėgo laikas
Jie buvo pašaukti būti kunigų karalyste, tarnauti Jam kaip tauta. Kaip kiekviena tauta, jie turėjo ūkininkus, žemdirbius, avių augintojus, amatininkus, prekybininkus ir visus kitus, kurie įvairiais būdais užsidirbo pragyvenimui. Bet jie buvo Dievo kunigai. Jie visi vienodai buvo kunigais Viešpačiui, nors turėjo atlikti skirtingas funkcijas, tai tinka ir mums šiandien.
Tai reiškia, kad tai, ką jie darė pragyvenimui buvo tolygu jiems būti tarnavime kunigų tautoje. Tai, kaip jie užsidirbdavo pragyvenimui nepakeisdavo jų kaip kunigų karalystės statuso, nes jų gyvenimas buvo nulemtas dvasinės tiesos, kad jie Dievo pirmagimiai ir kunigų karalystė. Taip lygiai ir mums šiandien. Kristus mumyse, mes nešamės Jį visur, kur tik eitume. Tai, kaip jūs užsidirbate pragyvenimui nekeičia jūsų dvasinio statuso. Mums Nėra švento ir pasaulietinio- viskas šventa. Viskas, ką jūs turite, viskas, ką darote , viskas yra šventa nes Kristus jumyse.
Planas B, pirmagimis
Dievas ne tik paskelbė, kad visa tauta yra kunigų karalystė, bet nutarė, kad pirmi Izraelio vaikai priklauso Jam, nes Jis nusipirko juos Pashos metu. Nekalto avinėlio kraujas, kurį Jis parūpino, buvo ta kaina, kuri leido praeiti Jam pro pirmagimius, taigi Jis juos įsigijo.
Aš dalinausi, kaip jie galėjo išpirkti savo pirmagimius, tai padarė Juozapas su Marija. Arba jie leido vaikui užaugti ir tarnauti Viešpačiui šventykloje kaip Hana ir Samuelis. Tai buvo jų pasirinkimas, kaip tėvų, ir tai nebuvo nei gera nei bloga, tai tiesiog jų sprendimas. Jis įsigijo savo pirmagimį, bet leido tėvams išsipirkti vaiką. Dauguma taip ir padarydavo.
Jo tikslas buvo, kad kiekvienas pirmagimis užsidirbtų pragyvenimui būdamas kunigu. Visa tauta buvo kunigų karalystė, bet kai kurie iš jų, pirmagimiai, turėjo užsidirbti pragyvenimui tarnaudami šventykloje. Bet tauta tapo nevaldoma, ir jūs žinote istoriją kaip jie pradėjo maištauti prieš Viešpatį ir Mozę tuoj pat palikę Egiptą.
Kad išdėstytume temą pavadinkime pirmagimių pasirinkimą planu B. Jei ne planas A, kai visa tauta turėjo tarnauti Jam, tada jis pasirinko mažesnį skaičių, pirmagimius vaikus, galbūt kad kiekviena šeima turėtų kažką atliekantį tarnavimą, tauta turėjo tarnauti Dievui.
Ir štai pasirodo planas C
Planas A -visa tauta kunigų karalystė nepasitvirtino, taip pat ir planas B. Taigi Viešpats pakeitė visus pirmagimius, kurie turėjo tarnauti šventykloje, levitais. Galbūt Jis mąstė susiaurindamas planą iki Mozės ir Aarono šeimos, kad tokiu būdu tikrai turės šventą ir Jam paskirtą šeimą, kuri tarnaus šventykloje. Mes nežinome priežasties, bet Jis taip nutarė. Mes tai skaitome Sk8:17-19:
„17 kadangi visi izraelitų pirmagimiai yra mano – žmonės ir gyvuliai. Aš juos pašvenčiau sau nuo tos dienos, kai išžudžiau egiptiečių pirmagimius.
18 Aš paėmiau levitus vietoje izraelitų pirmagimių. ir pavedžiau juos Aarono ir jo sūnų priežiūrai, kad tarnautų man Susitikimo palapinėje ir sutaikintų izraelitus. Taip izraelitai bus apsaugoti nuo sunaikinimo, kuris ištiktų juos, jei kas iš jų išdrįstų artintis prie šventyklos“.
Štai taip Levio giminė tapo kunigų gimine. Planas A visai tautai. Planas B buvo pirmagimiai, planas C buvo Aarono šeima.
Bet Tėvas pabaigia visą ciklą
Apr1:6 ir 5:10 kalba apie Jėzų:“ Jis padarė mus kunigų karalyste Dievui Tėvui...“
Matote, Tėvas pasiekė Savo. Dabar Jis turi kunigų karalystę tavyje ir manyje. Daugiau nėra išskirtos šeimos, nėra ir pirmagimių, kurie turi tarnauti Jam. Jis grįžo prie savo pradinio sumanymo Iš19:6: „ jūs būsite kunigų karalyste man, būkite šventi.“ Tai Jis įvykdė Kristuje.
Tėvo paslankumas
Aš galėčiau pabaigti pateikdamas daugiau Naujojo Testamento tiesų be Apr 1:5 ir 5:10, bet mano tikslas yra parodyti, kaip Tėvas iš tiesų turi planą A, B ir netgi C. Mus to nemokė surinkime(bažnyčioje), bet mes žinome, kad tai tiesa mūsų gyvenime. Mes visi prisiekėme planui A, kaip ir Izraelis , bet gyvenimo eigoje atsiradome plane B, C arba net Z.
Rom 12:1-3 liepia mums aukoti savo kūnus kaip gyvą auką, kai mes transformuojamės atnaujindami mūsų protus Jo mintimis ir Jo kelių supratimu, kad galėtume atrasti gerą, priimtiną ir tobulą Dievo valią mūsų gyvenimui. Gyvenimas įrodo, kad Jo tobulos valios suradimas viso gyvenimo procesas, dažnai su ja prasilenkiame ir iškreipiame.
Mums reikia suvokti, kur mes esame tiesiog dabar, šiuo momentu, ar tai tobula Dievo valia mums.
Šiandien, mes turime daryti tai, ką Jis nori, kas mums duota, Jis nori, kad darytume teisingus dalykus. Tai gali būti atsikelti ir eiti į darbą, arba demonstravimas dvasios/Dvasios vaisiaus bendradarbiams, arba būti taikdariu ir dvasine druska, kuri saugo kolektyvo atmosferą. Tai gali būti remontuoti įvairius daiktus namuose, lankyti mylimus žmones, kai jie suserga ir t.t. Kas tik bebūtų tau skirta šiandien, tai ir yra Jo valia tau šiandienai, kad tu ją vykdytum. Tiesiog dabar padėk į šoną visus klausimus ir suvok, kad šiuo momentu tu esi Viešpaties tobuloje valioje. Nesvarbu, jei tu manai, kad esi plane C ar plane Z. Jei suvoksi Jo valią tau šiandienai, tu ieškosi Jo, kad suprastum, ką jis nori, kad darytum.
Jei laikaisi idėjos, kad esi plane C ir vai vai, prasilenkei su Dievu, ir vai vai negali nieko padaryti dėl Jo -pasilik tame, kuo dabar užsiimi.
Šiandien yra išgelbėjimo diena. Šiandiena, tobula Jo valia tau. Šiandien ta diena, kai reikia tapti šiek tiek daugiau panašiu į Kristų. Faktas, kad vis dar kvėpuoji sako, kad Jis tikrai patvirtino savo planą A, B, ir C tau- šiandiena yra tau Jo tobula valia. Jis patvirtino, ir Jis toliau patvirtins mūsų gyvenimą, kai mes vaikščiojame su Juo.
Tik daugiau nežiūrėk į atbulinį veidrodėlį, kad pamatytum, ką praleidai. Šiandien, netgi jeigu tu plane Z, jis patvirtina ir toliau tęsia dirbti su tavimi, rodyti tau dalykus, auginti tave. Kristus yra vis dar tavyje nepaisant visų tavo klaidų, vis ar šlovės viltis. Vaikščiok tiesoje ir dėk savo pėdą į priekį užtikrintai ir pasitikėdamas; Jis dar nepabaigė darbo su tavimi.
Kitą savaitę-susieta tema, iki tada, laiminu,
John Fenn www.churchwithoutwallsinternational.org ir rašykite man el.laiškus: cwowi@aol.com
Dievo planai A, B, ir C mums; Pirmagimis 1(2)
" God's Plans A, B, and C for Us; The Firstborn #1 of 2 2019 sausio 4d.
Ar jūs žinote, kad Dievo originalus planas NEBUVO padaryti levitus kunigais? Levitai- kunigai netgi nebuvo jo „Planas B“, o „Planas C“.
Tai, kaip Jis pakeitė originalų „Planą A“ „Planu B“ ir po to „Planu C“ leidžia suprasti „Planus C“ ir „ Planus B“ mūsų gyvenime. Dauguma buvo mokomi, kad jie prasilenkė su Dievu, nes gyvena pagal planą C, bet kaip aš parodysiu Izraelio atveju, planas C greitai gali tapti planu A!
O kas, jei Jis geras ir matė taip toli į priekį, kad galės patvirtinti mums Savo planą A vietoje plano B, o po to padaryti planą B arba C Savo nauju planu A? Skamba sudėtingai, bet taip nėra. Pradėkime nuo „plano A“ Izraeliui.
Originalus planas A
Iš4:22-23 Mozė stovėjo prieš Kristų* prie degančio krūmo, ir Jis pasakė apie save AŠ ESU. Jis pasakė Mozei eiti pas faraoną ir sakyti, kad jis leistų Izraeliui išeiti, nes „Izraelis yra mano sūnus, mano pirmagimis, ir jei tu neleisi Izraeliui išeiti, aš nužudysiu tavo sūnų, tavo pirmagimį.“
(*Jn8:58 Jėzus sakė, kad Jis AŠ ESU. Jei norite sužinoti daugiau susiraskite mano serijas „AŠ ESU“, „Kas yra Jėzus ir iš kur Jis atėjo“.
Visa Izraelio tauta yra Jo pirmagimis. Tai reiškia, kad kiekvienas vyras, moteris, vaikas turi būti pašvęstas Viešpačiui nuo gimimo. Aš galvoju, kaip nuostabu jiems buvo tai išgirsti!
Tomis dienomis pirmagimis gaudavo dvigubą palikimą*, kai kiti vaikai gaudavo mažiau arba visai nieko. Pirmagimis buvo auklėjamas paveldėti šeimos verslą ir turėjo teisę naudoti šeimos vardą, kuris atstovavo tėvą versle. ( Jūs galite matyti tiesioginę paralelę su mūsų auklėjimu, naudojant šeimos vardą, ir t.t.) Įs21:17
Kiekvienas vyras, moteris, vaikas buvo pirmagimis Dangiško Tėvo akyse, su visomis pirmagimio teisėmis ir privilegijomis pas Jį- net jeigu natūraliai jie nebuvo pirmagimiai ir nebuvo vyrai savo šeimoje.
Netgi jei 8 -tas vaikas šeimoje buvo mergaitė 10 vaikų šeimoje, reiškė, kad ji negaus paveldėjimo savo šeimoje, Dievo šeimoje ji buvo pirmagimė ir todėl galėjo paveldėti Dievo palaiminimus. Tai reiškia, kad kiekviena maža mergaitė užaugdavo turėdama toje kultūroje apribotas teises ir išsilavinimą, o Dievui ji buvo pirmagimė kaip ir sūnus. Dvasine prasme ji užaugdavo turėdama Dievo pirmagimio sūnaus teises ir privilegijas. Jis pakėlė visus iki sūnaus pirmagimystės.
Buvimas Dievo pirmagimiu Izraeliui reiškė, kad tauta turi teises ir privilegijas, kurių neturi jokia kita tauta. Jie turėjo skleisti žinias apie Dievą ir Jo kelius žemės tautoms; jie tapo išrinkti žmonės, Jo pirmagimis sūnus.
Bet ne tik Izraelis
Nors visa Izraelio tauta yra Dievo pirmagimis, Jis žengė dar vieną žingsnį toliau.
Iš13:2-15 po pirmosios Pashos, kurios metu nekalto avinėlio kraujas apgynė Izraelį ir jų pirmagimius vaikus, kai egiptiečių pirmagimiai mirė, Dievas paskelbė tolimesnius nurodymus.
Jis pasakė, kad dėl avinėlio kraujo, kurį Jis išliejo už kiekvieną žmogų, padengdamas juos Egipto dievų teismo metu*, Jis dabar įsigijo savo pirmagimį vyriškos lyties vaiką. Jis nusipirko pirmagimį už kainą**, taigi jie legaliai priklauso Jam. *Skaičių33:4, **Iš13:2-15, 1Kor6:20
Štai kodėl, kaip matome Sk18:15, pasakyta kad pirmagimis turi būti arba išpirktas iš Viešpaties su tam tikra auka, arba tas vaikas turi būti pašvęstas tarnauti Jam šventykloje.
Štai kodėl taip elgėsi Hana Sam1:11, kai ji prisiekė Viešpačiui, jei Jis duos jai sūnų, jis bus Jo, ir ji neišsipirks jo, jai užtenka, kad ji turės sūnų. Štai todėl Samuelis užaugo šventykloje su aukščiausiu kunigu Eli. Hana išlaikė savo pažadą ir neišsipirko Samuelio.
Marija ir Juozapas išsipirko kūdikį Jėzų Lk2:22-24, nes jis būtų kaip Samuelis tapęs kunigu. Bet Marija ir Juozapas nutarė jį išsipirkti iš Tėvo ir užauginti kaip dailidės sūnų.
Štai kodėl Viešpats pasakė Izraeliui Iš19:6, kai jie atėjo prie švento kalno, kad jie visi bus „kunigų karalystė, šventa tauta.“ Kunigų karalystė. Ne karaliai ir kunigai, bet kunigų karalystė.
Kadangi Izraelis buvo Dievo pirmagimis sūnus, Jis galėjo pasirinkti. Pirmagimis arba turėjo būti išpirktas iš Viešpaties arba pašvęstas tarnauti Dievui. Visas Izraelis buvo Jo, ir Jis nutarė neskirti jiems „pasaulietinio“ darbo, bet nutarė, kad visa pirmagimių tauta bus kunigai-kunigų karalystė skirta tik Jam vienam.
Taigi Dievo planas A buvo visai tautai, kad Jo pirmagimiai tarnautų Jam...čia pratęsime kitą savaitę. Iki tada, laiminu.
www.churchwithoutwallsinternational.org ir rašykite man el.laiškus: me cwowi@aol.com
Pranešimą parašė Namų Bažnyčia ties 14:40 Komentarų nėra:
Jėzus yra pirmas atgimęs iš mirties 2d. 2019 sausi...

References: Tiesa 

Tiesa 
 Tiesa 
 Tiesa 
 Tiesa 
 tiesa 
 tiesa